
Sa Ngalan ng Allah, AngMaawain Ang Nlahabagin 


Paunang Salita 

Lahat ng pagpupuri ay sa Allah lamang, ang 
hindi nag-angkin ng anak, ang walang katambal 
sa Kanyang kataas-taasang kapangyarihan, ang 
hindi nangangailangan ng anumang tulong. Ako 
ay sumasaksi na walang diyos maliban sa Allah - 
ang tanging Nag-iisa na walang katambal - at 
ako ay sumasaksi na si Muhammad (Sallallahu 

Alaihi Wasallam ) 1 ay Kanyang Lingkod at Sugo. 

Isinulat ang maikling aklat na ito upang bigyang 
paliwanag ang orihinal na mensahe ni Kristo at 
ang mga doktrinang Kristiyanismo na pina-iiral 
sa ngayon. Ito ay inihanda para sa mambabasang 


'Laging nababanggit sa Aklat na ito ang mga salitang Arabik 
na: Sallallahu alaihi Wasallam at Alaihis Salam na ang 
kahulugan sa Tagaiog ay Sumakaniya nawa ang kapayapaan. 
Gayundin ang sahtangAlaihimas Salam atAlaihimus Salam na 
ang kahuiugan sa Tagalog ay Sumakanila nawa ang 
kapayapaan. (Ang tagapagsalin) 

Kristiyano upang mapag-alaman niya ang 
orihinal na pananampalatayang itinuro ni Kristo 
at mapag-alaman din kung paano ito nabago at 
naiba mula sa kanyang kauna-unahang anyo na 
naging isang relihiyong gawa-gawa na lamang 
ng tao. Binanggit ang mga katibayan na 
nagpapatibay sa mga katotohanang makikita sa 

polyetong ito mula sa Torah at Injeer upang 

magsilbing patnubay sa mambabasa tungo sa 
tamang landas. 

Ang orihinal na mensahe ni Kristo ay isang 
mensaheng maka-Diyos na gaya ng mensaheng 
ibinigay kina Noah, Abraham, at Moises, 
(Alaihimus Salam). Lahat ng mensaheng maka- 
Diyos ay nagkakatugma sa mga pangunahing 
paniniwala: Paniniwala na ang Panginoon 
(Allah) ay iisa na walang katambal, hindi 
nagkaanak, ni hindi ipinanganak. Paniniwala sa 


2 Ang orihinal na kasulatang ibinigay ng Diyos (Allah)kay 
Propeta Hesus sa kanyang panahon. Ang ilan sa mga talatang 
nabanggit sa Injeel ay mababasa sa Bibliya. (Ang 
tagapagsalin) 

mga Anghel, sa Araw ng paghuhukom, sa 
tadhana maging mabuti man o masama na 
nangyayari dahil sa kapahintulutan ng Allah at 
ang paniniwala sa mga Sugo at mga Propeta. 
Hindi kailanman nangyari sa buong kasaysayan 
ng mundo mula sa panahon ni Adan hanggang sa 
panahon ng huling Propeta na si Muhammad 
(Sallallahu Alaihi Wasallam) na ang isang 
mensaheng maka-Diyos ay sumalungat sa mga 
paniniwalang ito. Ang pagkakaiba lamang kung 
mayroon man ay yaong tungkol samgauring 
pagsamba at mga pamamaraan nito, o yaong 
tungkol sa mga bagay na pinahihintulutan at 
ipinagbabawal at ang mga kadahilanan nito, o 
yaong tungkol sa mga ibang bagay na iniutos ng 
Panginoon sa Kanyang mga Propeta upang 
ihayag sa mga taong pinagsuguan sa kanila. 
Magkagayon, ang orihinal na mensahe ni Kristo 
ay isang mensaheng maka-Diyos nanagtuturo 
ng paniniwala na ang Panginoon ay iisa na 
walang katambal, hindi nagkaanak, ni hindi 
ipinanganak at nagbibigay-diin na ang 
Panginoon ay may mga Sugo at mga Propeta na 

pinili Niya mula sa ibat-ibang henerasyon ng tao 
upang iparating ang Kanyang mensahe sa 
sangkatauhan, upang sa gayon ay wala na silang 
maipangangatwiran sa Kanya pagkatapos na 
maipadala ang mga Propeta. 

Ang katanungan ngayon ay ganito: 

Ang mensahe ba ni Kristo sa ngayon ay 
nananatili sa kanyang orihinal na anyo gaya ng 
pagkapahayag nito ng Allah sa Kanyang Sugo at 
Lingkod na si Propeta Hesus (Alaihis Salam)? 
Upang masagot ang katanungang ito, nararapat 
nating suriin ang mga doktrinang Kristiyanismo 
na pinaiiral sa kasalukuyang panahon at 
ihambing sa mga turo nina Moises at Hesus ayon 
sa Torah at Injeel upang matunghayan natin 
kung ang mga doktrinang ito ay naaalinsunod o 
sumasalungat sa orihinal na mensahe ni Kristo. 
At kung ang mga salita nina Moises at Hesus 
(Alaihimas Salam) na nababanggit sa Bibliya ay 
nagpapatunay sa mga doktrinang umiiral sa 
pamumuhay ng kalakhang Kristiyano. At kung 
ang talambuhay ni Hesus (Alaihis Salam) na 

matutunghayan sa Bibliya ay sumasang-ayon sa 
mga itinuturo ng simbahan tungkol sa kanyang 
katauhan, anupa't sa ngayon ang kanyang 
pagkatao ay naging animo’y mitolohiya o alamat 
na sadyang mahirap tanggapin ng pang-unawa at 
katuwiran. 

ANG MGA PANINIWALA SA KRISTIYANISMO 
AY ANG MGA SUMUSUNOD: 

1. Ang paniniwalang si Hesus ay “ Anak ng 
Di yos .” 

Kung tutuusin, ang paniniwalang ito ay walang 
anumang batayan sa mga tinuran ni Hesus 
(Alaihis Saiam). Bagkus ang Bibliya ay 
nagtataglay ng mga talatang sumasalungat sa 
ganitong paniniwala. 

Ayon sa Ebanghelyo ni Juan mababasa ang 
ganito: “Nang makita siya ng mga punong 
saserdote at ng mga bantay sila’y sumigaw: 
Ipako siya sa krus! Ipako sa krusU ngunit sinabi 
ni Pilato: Kunin ninyo siya at kayo ang magpako 
sa krus, para sa akin ay wala akong makitang 

dahilan upang isakdal siya. Sinagot siya ng mga 
Hudyo: May kautusan kami, at ayon sa 
kautusang iyon, dapat siyang mamatay 
sapagka ’t nagpapanggap siyang anak ng 
Diyos . ” (Juan 19: 6-8) 

Ang Ebanghelyo ni Mateo ay kanyang sinimulan 
ng talaan ng angkan ni Hesus. Siya ay nagsabi: 
“Ito ang talaan ng angkan ni Hesu-Kristo na 
mula sa angkan ni David na buhat sa lahi ni 
Abraham ”. (Mateo l: i) 

Ang talaang ito ay isang pagpapatunay na si 
Hesus ay isang tao na sadyang hindi naaayon sa 
mga sinasabi tungkol sa kanya bilang anak ng 
Diyos. Kapansin-pansin na ang katawagang 
“anak ng Diyos” ay piiit na itinatangi lamang 
kay Hesus -- kaya naman siya raw ay anakng 
Diyos sa literal na kahulugan nito. 

Ang katotohanan, hindi lamang si Hesus ang 
tinawag na anak ng Diyos. Bagkus, ang Bibliya 
ay nagsasaad na may ibang mga Propeta, mga 
tao at mga bansang binigyan ng katawagang 
“anak ng Diyos”. Upang mapatunayan ito, 
basahin ang (Exodos 4:22 , Mga awit 2:7, / Mga 

Cronica 22:9-10, Mateo 5:9, Lneas 3:38 at./uan 
1:12 ). 

Ngayon maitatanong, bakit ang mga naturang 
tao na tinawag na “anak ng Diyos” ay hindi 
iniangat sa antas tulad ng ginawang pag-angat 
kay Hesus? 

Ayon sa Ebanghelyo ni Juan, ang katawagang 
“anak ng Diyos” ay nangangahulugang isang 
taong matapat na sumasampalataya sa Diyos. 
Siya ay nagsabi: “Ngunit, ang lahat ng 
tumanggap at nanalig sa Kanya ay 
pinagkalooban Niya ng karapatang maging 
anak ng Diyos . ” 

Samakatuwid baga’y ang lahat ng 
sumasampalataya sa Kanyang pangalan ay 
matatawag na anak ng Diyos. 

2. Ang paniniwalang si Hesus ay Diyos na 
kasama ng Panginoon at siya ang 
pangalawang persona sa tinatawag na 
“ Trinidad ”. 

Kung susuriin natin ang Bagong Tipan upang 
makita ang pinagbatayan ng ganitong 

paniniwala, wala tayong makikita kahit isang 
salita ni Hesus (Alaihis Salam) na nagtuturo 
nang ganito. Bagkus, napakaraming talatang 
mababasa sa Bagong Tipan na tahasang 
sumasalungat sa ganitong paniniwala at malinaw 
na nagpapahayag na walang diyos maliban sa 
Allah (Ang Nag-iisang Panginoon) at si Hesus 
ay Kanyang Lingkod at Sugo upang magpatotoo 
sa Torah at Injeel sa mga angkan ni Israel. 

Narito ang ilan sa mga talatang nagpapatunay 
tungkol dito: 

a) Sina Lueas at Oeopas ay sumasaksi na si Hesus 
ay isang tao lamang. “Isa sa kanila ang 
nagngangalang Cleopas ay nagtanong, kayo ba 
lamang naninirahan sa Jerusalem na hindi 
nakabalita sa nangyari roon sa mga araw na ito? 
Tungkol saan? tanong niya. Tungkol po kay 
Hesus na taga-Nazaret, tugon nila. Isang 
Propetang makapangyarihan sa salita at sa gawa 
sa paningin ng Diyos at lahat ng tao. ” (Lueas 24: 
18-19, Lueas 7: 16 at ang Mga Gawa 2: 22) 

b) Ang tinuran ni Hesus (Alaihis Salam): “At ito 
ang buhay na walang hanggan na makilala Ka 

nila na iisang tnnay na Diyos at sj Hesii-Kristo 
na lyong sinugo. " (Juan 17: 3) 
c) Ayon sa Ebanghelyo ni Barnabas, si Hesus ay 
nagsabi: “Ako ay sumasaksi sa harap ng langit at 
pinasasaksi ko ang lahat ng namumuhay dito sa 
mundo na ako av wa/ang kinglanian sa mga 
sinasahi tlg. tUgo. (SQ tungkol sa aldn na ako ’v 
higit pa sa isang. tkto - Sapagka ’t ako ay isinilang 
ng isang babae at ako ay nasa ilalim ng 
kapangyarihan ng Panginoon, gaya ng ibang tao 
na nasasaklawan ng karaniwang paghihirap. ” 

(Barnabas 1: 94) 3 

Ayon sa unang talata, ang dalawang taong 
kapanahon niya ay sumaksi na siya (Hesus) ay 
tao lamang na nagpatotoo sa Panginoon (Allah) 
ayon sa kanyang salita at gawa. 


3 The Gospel of Bamabas. Abul Qasim Publieation. Ang 
Ebanghelyo ni Bamabas na itinuturing apoerypha ay 
nagbibigay kabuuan sa banal na kasulatang ibinigay kay 
Hesus. Ito'y hindi mababasa sa Bibliya sa kasalukuyang 
panahon sa dahilang may nilalaman itong hindi naaayonsa 
mga pangunahing doktrina ng kalakhang Kristiyanismo. (Ang 
tagapagsaiin) 

Ayon sa ikalawang talata, siya ay nagpahayag na 
ang malaking katotohanan dito sa sanlibutan na 
magbibigay ng walang hanggang kaligayahan sa 
sinumang maniwala ay ang pagkilala sa Allah na 
Siyang tunay na Diyos (Lahat ng iba pang 
itinuturing na diyos bukod sa Kanya ay huwad at 
walang kabuluhan) at si Hesus ay Kanyang Sugo 
lamang. 

Ayon sa ikatlong talata, sa Ebanghelyo ni 
Bamabas, si Hesus mismo ay nagpatotoo sa 
harap ng kalangitan at pinasaksi pa ang lahat ng 
namumuhay dito sa mundo na siya ay walang 
kinalaman sa lahat ng mga katangiang nag- 
aangat sa kanya upang siya’y maging higit pa sa 
isang mortal. Ito ay isang patunay na siya’y tao 
lamang. 

3. Ang paniniwalang ang Diyos ay 
nagkatawang tao. 

Kung susuriin nating muli ang mga aral ni Kristo 
(Alaihis Salam) makikita natin na siya ay hindi 
kailanman nagturo ng ganito. Bagkus, ang 
kanyang ipinangaral ay ang maniwala sa Nag- 

iisang Diyos (Allah) na walang katambal. Isa sa 
matibay na katunayan tungkol dito ay ang 
tinuran ni Hesus (Alaihis Salam): 

“Dinggin mo, O Israel, ang Panginoon nating 
Diyos ay iisang Panginoon. ’’ (Mareos 12:29) 

Maaari ring basahing muli ang mga talatang 
nabanggit sa unahan (Lueas 24: 18-19, Lueas 7: 
16, Mga Gawa 2: 22, Juan 17: 3 at Barnabas 1: 
94) upang matunghayan kung ang mga talatang 
taglay ng Bibliya ay naaayon ba o sumasalungat 
sa ganitong paniniwala! 

4. Ang paniniwaiang ang Panginoon ay 
binubuo ng tatlong persona o ang 
kinikilalang “ Trinidad ”. 

Ang ganitong paniniwala ay hindi makikita sa 
anumang rebelasyon na nagmula sa Diyos. Kaya 
naman. ang Kristiyanismo ay walang katibayan 
tungkol dito maging sa Bibliya. Ang walang 
pagkiling na pagsisiyasat sa mga turo ni Hesus 
ayon sa Injeei ay tiyak na makikita na ang 
pinakabuod ng kanyang mensahe ay ang pag- 
aanyaya sa paniniwala sa Allah, ang pagtuturong 

ang Panginoon ay walang kawangis sa Kanyang 
mga nilikha, ang pagtuturong ang lahat maliban 
sa Allah ay walang anumang katangiang pagka- 
Diyos at ang pagtuturong ang Allah lamang ang 
karapat-dapat pag-ukulan ng pagsamba. Kung 
babasahing muli ang mga talatang nabanggit sa 
unahan, (Lueas 24: 18-19, Lueas 7: 16, Mga 
Gawa 2: 22, Juan 17: 2 at Barnabas 1: 94), 
tunay na makikita na ang mga sinasabi namin ay 
pawang katotohanan na walang pag-aalinlangan. 
Bukod pa rito, ang Kristiyanismo ay 
nagpapalagay na ang Diyos ay may tatlong 
persona na magkakapantay: Ang Ama (ang una), 
ang anak (ang ikalawa) at ang Espiritu Santo 
(ang ikatlo). 

Ito ay malayo sa katotohanan, sapagka’t ang 
Kristiyanismo mismo ay naniniwala na ang 
Espiritu ay nagmula sa Ama at anak. 
Samakatuwid, hindi maaaring maging pantay sa 
pagiging walang simula ang tatlong persona 
kung ang ikatlo ay nagmula sa dalawang higit na 
nauna sa kanya. Gayon din na naman, ang bawat 
isa sa kanila ay may sariling mga katangiang 

nauukol lamang sa kanya na hindi maaaring 
iukol sa iba. At ang Ama ay laging nasa unahan, 
kasunod Niya ang anak at kasunod naman nito 
ang Espiritu Santo. Ngunit. kailanman ay hindi 
ginawang baliktarin ang pagkakasunod-sunod ng 
Trinidad. alalaong baga ay gagawing unaang 
Espiritu Santo at ang anak ang nasa ikalawa at 
ang Ama ang nasa ikatlong antas. Ang ganitong 
pagkakasunod-sunod ay itinuturing nilang isang 
kawalang pananampalataya sa diyos at paglabag 
sa Relihyon. KayaT paano maging 
magkakapantay ang mga ito? Gayon din, ang 
pagtawag na “ Banal ” sa Espiritu Santo ayisa 
pang patunay ng hindi pagkakapantay. 

5. Ang paniniwaiang si Hesus (Alaihis Salam) 
ay ipinako at namatay sa krus. 

Ang ganitong paniniwala ay pinabulaanan 
mismo ng Bibliya, sapagka't ayon na rin dito, 
ang taong ipinako ay isinusumpa. Ayon sa 
Deuteronomio ang mababasa ay ganito: 

‘‘Huwag ninyong pababayaang magdamag na 
nakabitin ang bangkay. Dapat siyang ilibing sa 

araw ring iyon, sapagka 7 simmang ibinilin. M 
kahoy av isinumpa ng_ Diyos . huwag ninyong 
aabusuhin ang lupaing ibinigay sa inyo ng 
Panginoon ninyong Diyos. ” (Deuteronomio 21 : 23) 
Ayon sa Ebanghelyo ni Lueas, binanggit na si 
Hesus ay binigyang kalinga at pangangalaga ng 
Allah mula sa maitim na balak ng mga Hudyo, 
anupa’t hindi nila naipako. 

“Tumayo silang lahat at itinaboy siya sa labas 
ng bayan, hanggang sa taluktok ng burol para 
ibulid sa bangin. Datapwat, nagdaan siya sa 
kalagitnaan nila at umalis. ” (Lucas4:29-30) 

Ayon naman sa Ebanghelyo ni Juan nabanggit 
ang ganitong mga talata: 

“Dumampot sila ng mga bato upang siya ay 
batuhin, ngunit nagtago si Hesus at pataiilis na 
umalis sa loob ng templo. ” (Juan 8: 59) 

“Muli nilang pinagtangkaang dakpin siya ngunit 
hindi nila nahuli. ” (Juan 10:39) 

Ang ganitong mga talata at marami pang iba ay 
nagbibigay-diin na si Hesus ay pinangalagaan ng 
Allah laban sa sabuwatan ng mga Hudyo. 
Karagdagan pa rito, mayroon pang ibang mga 


18 



talatang nagpapatunay na ang mga Hudyo ay 
hindi nila gaanong kilala ang personalidad ni 
Hesus, anupa’t sila’y nagbayad pa sa isang tao 
upang ituro sa kanila si Hesus. (Basahin ang 
nasa Mateo 27: 2-4). 

Gayundin si Hesus ay nagpahayag na ang lahat 
ng mga taong nagtitipon sa gabing yaon ay mag- 
aalinlangan sa pangyayaring magaganap sa 
kanya. Siya ay nagsabi: “Lahat kayu ay mag- 
aalinlangan sa mangyayari sa akin ngayong 

gabi. ” (Mareos 14: 27)'* 

Ano ang tunay na nangyari kay Hesus dito sa 
mundo? 

Ang katotohanan, siya ay itinaas ng Allah sa 
Kanya upang iligtas siya sa kapahamakan. 
Malinaw na nababasa sa Bibliya ang mga 
talatang ganito: 


4 Ito ay sinipi mula sa Bibliya sa wikang Arabik na irulathaia 

ng (The Holy Book’s Publieation in The Middle East) ngunit 
hindi ito mababasa sa Bibhya na naisulat sa wikang Inglis o sa 
wikang Tagalog. Ito ay isang patunay ng pagkakaiba sa isa't isa 
ng maraming Bibliya sa buong daigdig. (Ang tagapagsalin) 

‘7/o si Hesus na inialis sa inyo at iniakyat sa 
langit. ” (Mga Gawa 1:11) 

“.Magbibilin Siya sa Kanyang mga Anghel 
tnngkol sa iyo at aalalayan ka ng kanilang mga 
kamay. ” (Mateo 4: 6) 

“Sapagka’t nasusulat ipagbibilin Niya sa 
Kanyang mga Anghel na ingatan ka nila upang 
hindi ka matisud sa bato. ” ( Lueas 4:10-11) 

Ang ilang mga katotohanan ay nababasa sa 
Bibliya. Ito ay ang mga sumusunod: 

a) Ang sinumang nakabitin sa krus ay Isinumpa. 

b) Si Hesus ay pinangalagaan ng Diyos at hindi 
naipako. 

e) Si Hesus ay nagsabi na ang lahat ng mga taong 
nagtitipon sa gabing yaon ay mag-aalinlangan 
tungkol sa mangyayari sa kanya. 
d) Si Hesus ay itinaas ng Allah sa langit. 

Ngayon, ano ang dahilan kung bakit itinuturing 
na banal ang krus sa Kristiyanismo? Hindi ba ito 
raw ang naging sanhi ng pagkapahamak ni 
Hesus? Hindi ba ito isang paalaala ng pagpatay 
sa tao? Hindi ba ito isang sagisag o gamit ng 

pagpatay sa tao? Hindi ba ang pagkapako sa krus 
ni Hesus ay walang anumang batayan sa 
kasaysayan o sa Relihiyon? Kaya’t bakit labis na 
pinahahalagahan ang ganitong paniniwala? 

Kung mayroon mang patuloy na nasisiyahan sa 
ganitong paniniwala, sagutin nang tapat ang mga 
katanungang ito: 

• Sino ang naghahawak ng mga kalangitan at 
kalupaan noong si Hesus na itinuturing ninyong 
Diyos ay nakapako sa krus? 

• Pagkamatay ni Hesus paano nanatili ang mundo 
sa loob ng tatlong araw na walang Diyos na 
nangangalaga at nagpapanatili ? 

• Sino ang namamahala sa mga bituin at planeta? 
Si Hesus ba? 

• Sino ang nagkakaloob ng buhay at bumabawi 
nito? Sino ang nagbibigay ng kapangyarihan at 
nag-aalis nito? 

• Sino ang nagtutustos sa tao at mgahayop?. 

• Ano ang naging kalagayan ng sanlibutan noong 
si Hesus na itinuturing na Panginoon ay nasa 
libingan? 

• Sino ang bnmawi ng buhay kay Hesus? Sino ang 
nagkaloob muli ng buhay sa kanya? 

Ang kaluwalhatian ay sa Allah lamang na lubhang 
malaya sa mga kasinungalingang iniuugnay sa 
Kanya. 

6. Ang paniniwalang si Hesus ay namatay sa 
krus para sa kaligtasan ng sangkatauhan 
at pagtubos ng manang kasalanan. 

Bukod pa sa di-matanggap ng pag-iisip at 
katuwiran ang ganitong paniniwala, ito rin ay 
sumasalungat sa mga pangunahing alituntunin at 
mahahaiagang talata ng Bibliya. 

Ang ilan sa mga alituntuning ito ay ang mga 
sumusunod: 

1) Hindi pinapatay ang mga magulang dahil sa 
pagkakasala ng anak. 

2) Ang bawa’t isa ay dapat mamatay dahil sa 
kanyang ginawang kasalanan. 

3) Ang taong nagkasala ay siyang dapat mamatay. 

4) Tinatanggap ng Allah ang pagsisisi ng mga taong 
nagsisisi at nanunumbalik sa Kanya. 

Ang ilan sa mga talatang nagsasaad sa mga 
alituntuning ito ay ang mga sumusunod: 

1. “Hindi dapat patayin ang ama dahil sa 
kasalanan ng kanyang anak, o patayin ang anak 
dahil sa kasalanan ng kanyang ama, hawa 't isa 
ay magdurusa sa kanyang kasalanan. ” 
(Deuteronomio 24:16) 

2. “Sa mga araw na iyon, hindi na sasahihin ng 
mga tao na ang magulang ay kumakain ng 
maaasim na uhas, ngunit ang ngipin ng mga anak 
ang nangiio, sa halip, hawa 't isa 'y mamatay para 
sa sariling kasalanan, sinumang kumain ng 
maaasim na uhas sarili niyang ngipin ang 
mangingilo. ” (.leremias 31: 29-30) 

“Ngunit itatanong mo, hakit hindi mararamay ang 
anak sa kasalanan ng kanyang ama? Yamangang 
ginawa ng anak ay makatarungan at matuwid at 
naging maingat sa pagsunod sa akittg mga utos, 
tiyak na siya'y mabuhuhay. Ang kaluluwang 
nagkasala ang siyang mamamatay. Hindi maaaring 
maramay ang anak sa kasalanan ng ama, ni ang 
ama sa kasalanan ng anak. Ang katuwiran ng taong 
matuwid ay tatamuhin niya at ang kasamaan ng 
masama ay ipapataw lahan sa kanya. Ngunit kung 
ang taong masama ay tumalikoa sa lahat ng nagawa 

niyang kasalanan, susunod sa aking mga utos at 
gagawa ng may katarungan at katuwiran tiyak 
siyang mabubuhay, hindi mamamatay. Lahat ng 
kasalanang ginawa niya ay di na ibibilang laban sa 
kanya, dahil sa matuwid na mga bagay na ginawa 
niya siya 'y mabubuhay. ” (Eiekiel 18: 19-22) 

7. Ang paniniwala sa “Huling Hapunan.” 

Nang talakayin nina Mateo at Mareos ang 
tungkol sa Huling Hapunan, walang sinuman sa 
kanila ang nagsabi na ito ay ipinag-utos ni Hesus 
(Alaihis Salam) na mananatiling isa sa uri ng 
pagsamba at ritwal. Maaari ninyong basahing 
muii ang sanaysay nito sa dalawang 
Ebanghelyong nasabi upang mapatunayan ang 
katotohanan. 

Ang katotohanan, nang maisip ni Pablo na gawin 
itong isa sa mga pamamaraan ng pagsamba, 
idinagdag niya sa sanaysay ang salitang ito: 
“Gawin ninyo ito bilang pag-aalaala sa akin. ” 

(I Mga taga-Corinto 11: 24) 


Ito ang mga pangunahing doktrina sa 
Kristiyanismo na ipinaliwanag upang 

mapatunayan na ang Kristiyanismo sa 
kasalukuyang panahon ay walang kaugnay kay 
Kristo at sa kanyang mensahe maliban sa 
pangalan lamang. At ang ginawang pag-uugnay 
na ito ay walang anumang batayan sa 
pangrelihyon o pangkasaysayan. Bagkus, ang 
Bibliya ay nagtataglay ng mga talatang nasabing 
tinuran ni Hesus na sadyang sumasalungat sa 
mga pangunahing doktrina ng Kristiyanismo. 

Ang taong naghahanap ng katotohanan ay laging 
tumatanggi sa kabulaanan at lumalayo sa 
kasinungalingan. Nararapat lamang na tayo'y 
maging isa sa mga taong ginamit ang talinong 
ibinigay ng Allah at nagpunyaging tuklasin ang 
katotohanan. 

Pag-aralan nang mabuti ang Bibliya upang 
matunghayan ang mga talatang magsisilbing 
pagpapatotoo na ang Kristiyanismo sa ngayon ay 
maiayo sa tunay na mensahe ni Kristo. Hindi 
ba’t ganito ang laging sinasabi kung kayo'y 
nananalangin. “Sambahin nawa ang pangalan 

Mo, Dumating nawa ang kaharian Mo. ” (Mateo 
6: 9-10) 

Ngunit, hanggang ngayon ay lagi pa ring kayong 
naghihintay at nananalangin “Dumating nawa 
ang kaharian Mo. ” Hindi pa ba dumating ang 
kahariang iyon? At kung dumating at nangyari 
na, bakit lagi pa ring binabanggit ang 
panalanging ito? 

Ang kahariang iyon ay dumating na at natupad 
na noong dumating si Propeta Muhammad 5 

(Sallallahu Alaihi Wasallam) ang panghuling 
Sugo ng Allah. 

Siya ang ibinalita ni Hesu-Kristo (Alaihis 
Salam): “Ngunit ang mang-aaliw, ang Espiritu 
Santo na siyang susuguin ng Ama sa aking 
pangalan. ang magtuturo sa inyo sa lahatng 
bagay. ”(Juan 14:26) 


^Ang kaharian ng Diyos ay naitatag na sa pagdating ni Propeta 
Muhammad nang siya ay isugo upang ipangaral ang huling 
kapahayagang naglaiaman ng ganap na mga alituntunin ng 
buhay at mga batas na dapat ipairal sa mundo. Ang Panginoon 
(Allah) ang Siya lamang dapat maghari dito sa mundo at 
tanging Siya lamang ang may karapatang magbigay ng mga 
batas para sa Kanyang kaharian. (Ang tagapasalin) 

“Pagdating ng mang-aaliw na susuguin ko sa 
inyo mula sa Ama, ang Espiritu ng katotohanang 
nanggaling sa Ama, siya ang magpapatotoo 
tungkol sa akin. ” <Juan 15:26) 

Sino ngayon ang nagpatotoo kay Hesus bilang 
Propeta at nagparangal sa kanya? At sino ang 
nagtatwa sa mga kasinungalingan ng mga Hudyo 
tungkol sa kanya? Siya ay walang iba kung hindi 
si Propeta Muhammad (Sallallahu Alaihi 
Wasallam). 

Si Hesus ay nagsabi rin: “Marami pa akong 
sasabihin sa inyo, ngunit hindi pa ninyo kayang 
unawain ngayon. Ngunit pagdating ng Espiritu 
ng katotohanan ay ipaimawa niya sa inyo ang 
buong katotohanan. Hindi siya magsasalita sa 
ganang kanyang sarili, ang narinig lamang niya 
ang kanyang sasabihin at ibabalita niya ang 

tungkol sa mga bagay na darating . (Juan 

16:12-14) 

Ang katotohanan ay si Propeta Muhammad 
(Sallallahu Alaihi Wasallam) ang mang-aaliw na 
tinutukoy ni Propeta Hesus (Alaihis Salam) 
sapagka’t siya ang nagpatnubay ng katotohanan 

sa sangkatauhan at hindi siya nagsalita ng 
saganang kanyang sarili sa dahilang siya ay 
nagsabi lamang mula sa mga rebelasyong 
ipinahayag sa kanya. Kaya halina at sumunod sa 
mang-aaliw na tinuran ni Hesus (Alaihis Salam). 
Siya rin ang ipinahayag kay Moises (Alaihis 
Salam: “Magpapadala Ako para sa kanilang 
isang Propetang katulad mo mula sa kanilang 
mga kaanak, ilalagay Ko sa kanyang bibig ang 
mga salita Ko at sasabihin niya sa kanila ang 
lahat ng iuutOS Ko sa inyo. ” (Deuteronomio 18:18) 
Ang mga kaanak ng mga anak ni Israel ay ang 
mga anak ni Ismael (Alaihis Salam) at walang 
Propetang lumabas sa mga anak ni Ismael 
maliban kay Propeta Muhammad (Sallallahu 
Alaihi Wasallam). 

Siya rin ang ibinalita ni Moises (Alaihis Salam) 
na lalabas mula sa mga kabundukan ng Paran at 
umaawit ng kaligayahan ang mga taga-Sela sa 
pagdating niya sa kanila. 

“Dumating mula sa Sinai ang Panginoon at 
nagliwanag sa atin mula sa Seir, tumanyag 
mula sa Bundok ng Paran. ” (Deuteronomio 33: 2) 

“Bayaang nmawit sa kalagakan ang mga 
naninirahan sa Sela, bayaan silang sumigaw 
mula sa ituktok ng mga bundok. ” dsaias 42:17) 
Ang tinatawag na Paran ay ang bayang Makkah, 
at ang Sela ay isang bundok sa bayang Madinah 
na kung saan itinatag ni Propeta Muhammad 
(Sallallahu Alaihi Wasallam) ang unang 
pamahalaang Islamiko at gumuho sa kanyang 
paanan ang mga idolong sinasamba. 

Ang kanyang mensahe ay lumaganap sa buong 
mundo na siyang dahilan na maging matiwasay 
ang kalooban ng bawa't pumasok sa Islam. Sana 
kayo'y magpasiyang yumakap sa Islam at 
maging isa sa mga tagasunod ni Propeta 
Muhammad (Sallallahu Alaihi Wasallam) upang 
kayo ay magtamo ng katiwasayan dito sa mundo 
at sa kabilang buhay. 

Tungkol naman sa paraan kung paano maging 
kabilang sa mga tagasunod ni Propeta 
Muhammad (Sallallahu Alaihi Wasallam) upang 
makamtan ang nakamtan ng kanyang mga 
disipulo, wala kayong dapat gagawin kung hindi 
bigkasin nang taus-puso ang sumusunod: 

“ASH-HADUAN LAA ILAAHA ILLALLAH, WA ASH-HADU 
ANNA MUHAMMADANRASULULLAH" 

Ang ibig sabihin: Ako ay sumasaksi na walang 
diyos maliban sa Allah at ako ay sumasaksi na 
si Muhammad ay Sugo ng Allah. 

Matapos bigkasin ito, higit na kanais-nais na 
maligo at maglinis ng buong katawan. Dapat 
maunawaan ang kahulugan ng Shahada (Ang 
pagtestigo na walang Diyos maliban sa Allah at 
si Muhammad ay Kanyang Sugo) at mabatid ang 
kinakailangan nito. 

Ito ay nangangahulugang walang dapat 
sambahin maliban sa Allah lamang -ang Tanging 
Nag-iisa sa Kanyang pagka-Diyos at pagka- 
Panginoon -at si Muhammad ay Kanyang Sugo 
na dapat sundin sa kanyang mga ipinag-uutos, 
paniwalaan ang kanyang mga sinasabi at iwasan 
ang kanyang mga ipinagbabawal. 

Dapat ding maniwala na si Hesus ay isang alipin 
at Propeta ng Allah. Siya ay nilikha ng Allah sa 

pamamagitan ng Kanyang salitang j—S' 

(mangyari nga) at pinagkalooban ng kaluluwa 
mula sa Kanya. Dapat ding maniwala na ang 
Paraiso at Impiyemo ay totoo, at ang mga tao ay 
bubuhaying muli ng Allah mula sa kanilang mga 
libingan. 

Kapag nagawa mo ito, isa ka sa magiging 
tagapagmana ng buhay na walang-hanggan sa 
Paraiso (Jannah) na kasama ng mga Propeta, 
mga martir at mga matutuwid na Muslim. 

Kung nais mong bumasa ng mga karagdagang 
babasahin at mga aklat na sanggunian tungkol sa 
paksang ito upang matuklasan ang katotohanan 
at tamang landas, narito ang talaan ng ilang aklat 
na isinulat ng mga Pari at Ministro na 
napatnubayan sa Islam. Isinalaysay nila ang 
pagpasok nila sa Islam at ang kanilang mga 
kadahilanan kung bakit tinalikuran ang 
Kristiyanismo. Inilahad din niia ang mga 
katibayan na nagpapatunay na ang Islam ang 
panghuling Relihiyon na mananatili habang 
panahon. 

Ang mga aklat na ito ay ang mga sumusunod: 

1. The Religion and The State to Confirm the 
Propheey of Muhammad by: Ali bin Rabbin At- 
Tabary. 

2. The islamie Advice on Exposing The Christianity 
by: Nasrbin Yahiya Al-Motatabbib. 

3. Muhammad in The Bible, Published in Arabie 
and English by: The Ministry of islamie Law in 
Qatar. 

4. The Gospels and The Cross By: David Benjamin 
Kaldanie. Siya ay yumakap sa Islam at pinili ang 
pangalang Abdul Ahad Daud. 

5. Muhammad in The Torah, The Gospels and The 
Qur’an by: Ibrahim Khalil Ahmad. Siya ay dating 
isang Ministrong Kristiyano na yumakap sa 
Islam. 

6. The Forgiveness in The view of Islam and 
Christianity by: Ibrahim Khalil Ahmad. 

7. Is God One or Three? by: Magdy Morgan. 

8. Is Jesus Man or God ? by. Magdy Morgan. 

9. The Seeret of My Embraeing Islam by: Fuad Al- 
Hashimy. 

10. The Evident Light Stands for The Darkness of 
The World by: Muhammad Zakiyuddin Al-Najar. 

Ang mga nabanggit na manunulat ay higitna 
pinili ang tamang landas kaysa pagkaligaw. Ang 
kanilang pananaliksik sa katotohanan ay 
nagpalaya sa kanila mula sa pagkagapos ng dati 
nilang pananampalatayang nagtuturo ng mga 
doktrinang sumasalungat sa mga itinuro ng mga 
Propeta. Kabilang sa mga may-akda ng mga 
aklat na ito ay Ministro at Paham sa 
pananampaiatayang Kristiyanismo. Hindi ba ito 
nagsisilbing hamon sa inyo na itanong sa sarili 
kung bakit nila tinalikuran ang dating 
pananampalataya at hayaang tinanggap ang 
Islam? Ano kaya ang mga katibayang napag- 
alaman at naghatid sa kanila sa liwanag at 
patnubay. 

Katotohanan hindi lamang sila ang tumalikod sa 
dati nilang relihiyon at yumakap sa Islam. Kung 
tutuusin sila ay isang maliit na bahagi lamang sa 
mga Ministrong Kristiyano na pumasok sa 
Islam. Sadyang napakarami pang iba bukod sa 
kanila na napatnubayan sa Islam. Halos araw- 
araw may pumapasok sa Islam at nagpapahayag 

ng: Walang diyos maliban sa Allah at si 
Muhammad ay Sugo ng Allah. 

Ang lahat ng kaluwaihatian ay sa Allah lamang, 
ang Panginoon ng lahat ng nilalang. 

Isinulat noong 
3/1/1415 H.- 6/12/1993 

